CELEX: 62015CN0389
Language: mt
Date: 2015-07-17 00:00:00
Title: Kawża C-389/15: Rikors ippreżentat fis-17 ta’ Lulju 2015 – Il-Kummissjoni Ewropea vs Il-Kunsill tal-Unjoni Ewropea

21.9.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 311/42
            
         Rikors ippreżentat fis-17 ta’ Lulju 2015 – Il-Kummissjoni Ewropea vs Il-Kunsill tal-Unjoni Ewropea
   (Kawża C-389/15)
   (2015/C 311/45)
   Lingwa tal-kawża: l-Ingliż
   
      Partijiet
   
   
      Rikorrenti: Il-Kummissjoni Ewropea (rappreżentanti: F. Castillo de la Torre, J. Guillem Carrau, B. Hartmann, aġenti)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla d-deċiżjoni tal-Kunsill tas-7 ta’ Mejju 2015 li tawtorizza l-ftuħ ta’ negozjati dwar Ftehim ta’ Lisbona rrevedut dwar id-Denominazzjonijiet ta’ Oriġini u l-Indikazzjonijiet Ġeografiċi fir-rigward ta’ suġġetti koperti mill-kompetenza tal-Unjoni Ewropea;
            
         
               —
            
            
               iżżomm fis-seħħ l-effetti tad-deċiżjoni kkontestata, fejn xieraq, sad-dħul fis-seħħ, fi żmien raġonevoli mill-għoti ta’ sentenza f’din il-kawża, ta’ deċiżjoni ġdida li għandha tiġi adottata mill-Kunsill tal-Unjoni Ewropea skont l-Artikolu 218(3), (4) u (8) TFUE;
            
         
               —
            
            
               tikkundanna lill-Kunsill tal-Unjoni Ewropea għall-ispejjeż.
            
         
      Motivi u argumenti prinċipali
   
   
      L-ewwel motiv: Id-deċiżjoni kkontestata tirrikonoxxi l-eżistenza ta’ kompetenza tal-Istati Membri, bi ksur tal-Artikolu 3 TFUE, peress li n-negozjati jikkonċernaw ftehim li jaqa’ fil-kompetenza esklużiva tal-Unjoni.
   
      It-tieni motiv: Ksur tal-Artikoli 207(3) u 218(3), (4) u (8) TFUE peress li l-Kunsill innomina lill-Istati Membri bħala “negozjaturi”, f’qasam li jaqa’ fil-kompetenza tal-UE, u ma adottax id-deċiżjoni kkontestata konformement mal-maġġoranza applikabbli.